REPUBLIKA HRVATSKA Razina: 22

ZADARSKA ŽUPANIJA RKP: 35118

OPĆINA PRIVLAKA Žiro račun: 2330003-1857400004

 Matični broj: 02690314

 OIB: 86291327705

 Šifra djelatnosti: 8411

**BILJEŠKE UZ FINANCIJSKO IZVJEŠĆE ZA RAZDOBLJE**

**01. siječnja do 31. prosinca 2017.g.**

***Bilješke uz financijski izvještaj za razdoblje od 01. siječnja do 31. prosinca 2017.g.***

Financijsko izvješće za razdoblje od 01. siječnja do 31. prosinca 2017. godine sastavlja se sukladno Pravilniku o financijskom izvještavanju u proračunskom računovodstvu

 ( NN broj: 3/15, 93/15, 135/15, 2/17 i 28/17) te Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinca lokalne i područne (regionalne) samouprave za razdoblje od 1. siječnja do 31. prosinca 2017. godine, objavljene od strane Ministarstva financija10. siječnja 2018. godine.

U obrascu PR-RAS prikazuju se podaci ostvarenje u izvještajnom razdoblju prethodne godine i uspoređuju se sa podacima izvršeno tekuće godine i u bilješkama uz obrazac PR-RAS potrebno je navesti razloge zbog kojih je došlo do većih odstupanja od ostvarenja u izvještajnom razdoblju u odnosu na prethodnu godinu.

Obrazac PR-RAS jedinice lokalne i područne (regionalne) samouprave obuhvaća prihode i primitke te rashode i izdatke proračuna.

U rashode su uključujući plaćeni rashodi proračunskom korisniku Općine Privlaka koji se financiraju iz prihoda i primitaka proračuna.

Stanje novčanih sredstava na žiro računu na dan 31. prosinca 2017.g iznosi 13.308.198,95 kn.

Stanje novčanih sredstava u blagajni na dan 31. prosinca 2017.g. iznosi 1.456,19 kn.

***Bilješke uz Izvještaj o prihodima i rashodima, primicima i izdacima (PR-RAS)***

1. **BILJEŠKA BROJ 1**

 **PRIHODI**

Prihodi poslovanja u izvještajnom razdoblju ostvareni su u iznosu od iznosu od 15.672.388,80 kn (AOP 001) što je 55,3% više u odnosu na 2016. godinu.

Značajno odstupanje ostvarenih prihoda u odnosu na prethodnu godinu

 je za:

**- poreze na imovinu (AOP 018)** ostvaren je u iznosu od 5.710.130,00 kn i odnosi se na porez na kuće za odmor 1.509.157,14 kn i porez na promet nekretnina 4.201.072,89 kn što je 67,9% više u odnosu na 2016. godinu; .

**- pomoći proračunu iz drugih proračuna (AOP 054 )** ostvareni su u iznosu od 2.865.602,39 kn, a odnose se na:

a) tekuće pomoći iz Državnog proračuna RH u iznosu od 2.753.823,10 kn ;

b) kapitalna pomoć Ministarstva kulture RH u iznosu od 4.000,00 kn;

c) tekuća pomoć Zadarske županije 107.779,29 kn;

**- prihodi od financijske imovine (AOP 075 )** ostvareni su u iznosu od 69.616,89 kn i odnose se na:

a) kamate na jednokratno oročena sredstva kod poslovne banke i ostvareni su u iznosu od 68.419,12 kn;

b) kamate na depozite po viđenju ostvareni su u iznosu od 1.197,77 kn;

c) zatezne kamate ostvareni u iznosu od 168,60 kn:

- **ostali nespomenuti prihodi (AOP 116 ) ostvareni** su u iznosu od 414.002,97 kn i odnose se na:

a) prihodi na temelju refundacija iz prethodnih godina u iznosu od 17.812,50 kn;

b) prihodi katastarske izmjere u iznosu od 6.000,00 kn;

c) prihodi Hrvatskih voda u iznosu od 53.525,90 kn;

d) ostali prihodi troškovi ovrhe i stručno osposobljavanje u iznosu od 7.625,34 kn;

d) Hrvatski zavod za zapošljavanje u iznosu od 329.039,23 kn i odnose se na plaće zaposlenih preko HZZ-a na javnim radovima.

 Najznačajnija negativna odstupanja imamo kod **prihoda od nefinancijske imovine** **(AOP 083)** i to za prihode naknada za koncesije i koncesijska odobrenja koji su ostvareni u iznosu od 152,154,55 kn što je 25,50 % manje u odnosu na 2016.g. , a razlog je manje zainteresiranih osoba za dodjelu koncesijskih odobrenja, za prihode od naknade za nezakonito zadržavanje objekta (legalizacija) koji su ostvareni u iznosu od 161.951,95 to je za 26,90% manje u odnosu na 2016. g. zbog manje riješenih predmeta Zadarske županije.

1. **BILJEŠKA BROJ 2**

**RASHODI**

Rashodi poslovanja za izvještajno razdoblje ostvareni su u iznosu od 8.345.611,19 kn.

 Veća odstupanja u odnosu na prethodnu 2016. godinu su kod rashoda za :

**- rashodi za zaposlene (AOP 149** ) i ostvareni su u iznosu od 1.321.323,50 kn što je 32,00% više u odnosu na 2016. godinu i odnosi se na bruto plaće i doprinose na plaće iz razloga što je došlo do promjene općinskog načelnika na lokalnim izborima te je prethodnom općinskom načelniku isplaćivana plaća za 6 mjeseci sukladno Zakonskim propisima i zamjenica općinskog načelnika dužnost obnaša profesionalno.

**- naknade troškova zaposlenima (AOP 161 )** i ostvareni su u iznosu od 25.281,14 kn što je za 72,6% više u odnosu na prethodnu godinu jer je bio znatno veći broj službenih putovanja i naknada za prijevoz na posao i s posla zbog 2 djelatnika kojima se financiraju ti troškovi.

**- intelektualne usluge (AOP 181 )** i ostvareni su u iznosu od 416.188,08 što je za 105,9% više u odnosu na prethodnu godinu a zbog većih odvjetničkih usluga.

**- ostali nespomenut i rashodi poslovanja (AOP 185** ) i ostvareni su u iznosu od 311,394,40 kn što je 139,2 % više u odnosu na 2016. godinu a odnose se na:

a) naknade za rad predstavničkih tijela u iznosu od 18.168,15 kn;

b) premije osiguranja u iznosu od 65.339,21 kn;

c) reprezentaciju iznosu od 68.275,60 kn;

d) tuzemne članarine u iznosu od 6.070,80 kn;

e) pristojbe i naknade u iznosu od 20.619,00 kn;

f) ostali nespomenuti rashodi ( rashodi protokola, izborna promidžba, natječaji, povrat pretplata fizičkih osoba) u iznosu od 132.921,68 kn.

**- ostali financijski rashodi (AOP 207 )** i ostvareni su u iznosu od 16.033,93 kn što je za

20,04% više u odnosu na 2015. godini, a odnose se na:

1. bankarske usluge u iznosu od 16.001,57 kn;
2. zatezne kamate u iznosu od 32,36 kn.

**- prijenosi proračunskim korisnicima iz nadležnog proračuna (AOP 234 )** i ostvareni su u iznosu od 523.967,50 kn a odnose se na financiranje Dječjeg vrtića Sabunić čiji je osnivač Općina Privlaka. U Dječjem vrtiću uveden je cjelodnevni boravak djece to je uvjetovalo povećanje rashoda.

**- naknade građanima i kućanstvima u novcu (AOP 254)** i ostvareni su u iznosi od 235. Što je za 12,8% više u odnosu na 2016. godinu, a odnose se na:

a) pomoći ugroženim obiteljima u iznosu od 117.105,00 kn;

b) prijevoz učenika srednjih škola u iznosu od 43.477,50 kn;

c) naknada za novorođeno dijete u iznosu od 69.000,00 kn;

d) naknada talentiranim sportašima u iznosu od 6.000,00 kn.

**-ostali rashodi (AOP 257 )** i ostvareni su u iznosu od 984.899,44 kn što je za 16,9 % više u odnosu na 2016. godinu, a odnose se na:

a) tekuće donacije udrugama u kulturi u iznosu od 90.000,00 kn;

b) javne potrebe u športu u iznosu od 392.009,80 kn;

c) vjerske zajednice u iznosu od 20.000,00 kn;

d) službe javnog zdravstva u iznosu od 43.321, 01 kn;

e) javne usluge ( protupožarna zaštita) u iznosu od 250.000,00 kn;

f) tekuće donacije političkim strankama u iznosu od 20.000,00 kn;

g) tekuća donacija TZ Općine Privlaka u iznosu od 105.418,63 kn;

h) tekuće donacije građanima u iznosu od 15.000,00 kn;

i) ostale udruge u iznosu od 19.150,00 kn;

j) kapitalna donacija građanima u iznosu od 30.000,00 kn.

***Bilješke uz bilancu (BIL)***

1. Tablica : Dani zajmovi i primljene otplate

Dani zajmovi odnose se na studentske kredite. Stanje zajmova na dan 01. siječnja 2017.g. je iznosilo 324.500,00 kn, u 2017. godini isplaćeno je 92.000,00 kn, te stanje zajmova na dan 31. prosinca 2017.g. iznosi 416.500,00 kn.

Tijekom 2017. godine nije bilo obveze povrata zajmova.

1. Tablica: Primljeni krediti i zajmovi te otplate

Općina Privlaka na dan 01.siječnaj 2017. godine nema primljenih kredita i zajmova. U 2017. godini također nema primljenih kredita i zajmova.

1. Tablica: Primljeni robni zajmovi i financijski najmovi

Općina Privlaka na dan 01.siječnaj 2017. godine nema primljenih robnih zajmova i financijskih najmova. U 2017. godini također nema primljenih robnih zajmova i financijskih najmova .

1. Tablica: Dospjele kamate na kredite i zajmove.

Općina Privlaka nema dospjelih kamata na studentske kredite.

Općina Privlaka na dan 31.prosinca 2017.g. u evidenciji izvanbilančnih zapisa ima 53 sudska predmeta koja su u tijeku ,a mogu postati obveza ili imovina Općine Privlaka.

***Bilješke uz obrazac „OBVEZE“***

Stanje obveza na dan 31. prosinca 2017.g. iznosi 1.359.052,98 kn.

Dospjele obveze iznose 9.510,00 kn, a nedospjele 1.349.542,98 kn

Stanje dospjelih obveza odnosi se na:

 - 24511 Dodatna ulaganja 9.510,00 kn

a) Purpur 3.750,00 kn

b) Stipčević 5.760,00 kn)

Stanje nedospjelih obveza odnosi se na:

-obvezu za plaće 12/17 104.737,52 kn

- obveze za plaće HZZ 12/17 33.275,58 kn

- naknadu za uređenje voda (obveza za Hrvatske vode) 984.935,40 kn

- nedospjele obveze prema dobavljačima za materijalne rashode 218.234,52 kn

- obveze za više uplaćene naknade i poreze 8.359,96 kn.

 ***Bilješke uz Izvještaj o vlasničkim udjelima/neto imovini***

***OBRAZAC UDJ***

Općina Privlaka na dan 01.01.2017. godine ima 100 % udjela u Općinskom komunalnom društvu Artć d.o.o. i udjel iznosu od 500.000,00 kn. Tijekom 2017. godine nije bilo dodatnih ulaganja te udjel na dan 31. prosinca 2017. godine iznosi 500.000,00 kn. Proračunski korisnik Općine Privlaka je Dječji vrtić Sabunić.

 Osoba za kontaktiranje:

Mirjana Bokara

 Zakonski predstavnik:

 Gašpar Begonja, dipl. ing.

Privlaka, 15. veljače 2018.g.